Jackie Collins sterf op 77 | Maroela Media
Vrystater hof toe oor dierewreedheid
Vyf vas vir groot daggavonds
Goeie nuus: Inflasie daal skerp
Jackie Collins sterf op 77
Jackie (links) en Joan Collins. Foto: AP
Jackie Collins, skrywer van talle topverkopers, is Saterdag in die ouderdom van 77 jaar oorlede.
Sy het borskanker gehad. "Sy het 'n wonderlike, vol lewe gehad en was geliefd by haar familie, vriende en die miljoene lesers wat sy vir langer as vier dekades vermaak het," het haar familie in 'n verklaring gesê. "Sy was 'n ware inspirasie. Sy sal voortleef deur haar karakters, maar ons mis haar reeds meer as wat woorde kan beskryf."
Collins is die suster van die bekende aktrise Joan Collins.
Sy is in 1937 in Londen gebore en haar eerste roman, The World Is Full of Married Men, is in 1968 gepubliseer. Dit is gevolg deur boeke soos The World is Full of Divorced Women (1975) en Lovers and Gamblers (1977). Haar roman Hollywood Wives is in 1983 gepubliseer en meer as 15 miljoen eksemplare daarvan is verkoop.
Collins het vroeër vandeesmaand in 'n onderhoud met People-tydskrif gesê sy is ses jaar gelede met borskanker gediagnoseer. Sy laat drie dogters agter.
Vrou spring uit motor oor spinnekop
'n Nuwe iPhone vir jou sperm
Peet Schabort · 3 jaar gelede
'n Glansvrou met karakter. Sy was, soverre ek weet, net in die nuus oor die goeie dinge. Daarom die "OBE" agter haar naam.